**PASLAUGŲ PIRKIMO TECHNINĖ SPECIFIKACIJA**

**1. SĄVOKOS IR SUTRUMPINIMAI**

**1.1**. **Paslaugų gavėjas** – Uždaroji akcinė bendrovė „VILNIAUS VANDENYS“.

**1.2. Paslaugų teikėjas** –ūkio subjektas – fizinis asmuo, privatusis ar viešasis juridinis asmuo, kita organizacija ir (ar) jų padalinys įskaitant ūkio subjektus, kurių pajėgumais remiamasi, Subteikėjus, darbuotojus ir kitus teisėtais pagrindais Paslaugų teikimui pasitelktus asmenis.

**1.3.** **Sutartis** – Sutartis, sudaroma tarp Paslaugų teikėjo ir Paslaugų gavėjo dėl Pirkimo objekto.

1. **PIRKIMO OBJEKTO PAVADINIMAS IR JO KIEKIAI/APIMTYS**

* 1. Vilniaus miesto nuotekų valyklos dumblo apdorojimo įrenginiuose (toliau – VNV DAĮ) esančių elektros energijos ir šilumos gamybos įrengimų techninės priežiūros ir remonto paslaugos (toliau – Paslaugos).
  2. Pirkimo objektas nėra skaidomas į pirkimo objekto dalis.

2.3.Perkamas Paslaugų kiekis yra preliminarus.

2.4.Paslaugų teikėjas visas galimas išlaidas įskaičiuoja į Paslaugų įkainį. Siūlomame įkainyje turi būti įskaičiuotos visos Paslaugų teikėjo išlaidos ir mokėtini mokesčiai, būtini tinkamam Sutarties įvykdymui.

2.5. Paslaugų teikėjas prisiima visą riziką dėl ne nuo Paslaugų gavėjo priklausančių aplinkybių, dėl kurių padidės su Sutarties vykdymu susijusios Paslaugų teikėjo išlaidos ir Sutarties vykdymas taps sudėtingesnis (Paslaugų teikėjui padidės įsipareigojimų vykdymo įkainis). Paslaugų įkainiai jokiais atvejais nebus didinami.

2.6. VNV DAĮ esančių elektros energijos ir šilumos gamybos įrengimų techninės priežiūros ir remonto paslaugų apimtys yra nurodytos šios Techninės specifikacijos Priede Nr. 1.

2.7. Sutarties galiojimo laikotarpiu Paslaugos bus perkamos tik pagal atskirus Paslaugų gavėjo pateiktus užsakymus. Paslaugų gavėjas neįsipareigoja užsakyti visų Paslaugų.

1. **REIKALAVIMAI PIRKIMO OBJEKTUI**

**Esamos situacijos aprašymas:**

* 1. Pagrindinių įrenginių 2021 birželio mėn. duomenys:
     1. Kogeneracinių įrenginių duomenys:

|  |  |  |  |  |  |
| --- | --- | --- | --- | --- | --- |
| **Eil. Nr.** | **Įrenginio buvimo vieta** | **Įrenginio pavadinimas** | **Įrenginių skaičius** | **Įrenginių išdirbtos valandos po paskutinės profilaktikos** | |
| 1 | Vilniaus miesto nuotekų Valykla (Titnago g. 74, Vilnius) | Kogeneracinė jėgainė MWM TCG 2020 | 2 | Nr. 1 | Nr. 2 |
| 50267 moto val. | 52018 moto val. |

* + 1. Garo katilų duomenys:

|  |  |  |  |  |  |
| --- | --- | --- | --- | --- | --- |
| **Eil. Nr.** | **Įrenginio buvimo vieta** | **Įrenginio pavadinimas** | **Įrenginių skaičius** | **Įrenginių išdirbtos valandos po paskutinės profilaktikos** | |
| 1 | Vilniaus miesto nuotekų Valykla (Titnago g. 74, Vilnius) | Garo katilas Buderus SHD815 WT su Weishoupt G50/2A degikliu | 2 | Nr. 1 | Nr. 2 |
| 63935 moto val. | 62553 moto val. |

* + 1. Karšto vandens katilo duomenys:

|  |  |  |  |  |
| --- | --- | --- | --- | --- |
| **Eil. Nr.** | **Įrenginio buvimo vieta** | **Įrenginio pavadinimas** | **Įrenginių skaičius** | **Įrenginių išdirbtos valandos po paskutinės profilaktikos** |
| 1 | Vilniaus miesto nuotekų Valykla (Titnago g. 74, Vilnius) | Karšto vandens katilas  Logano S825 L3050 su Weishoupt G50/2A degikliu | 1 | Moto valandos nėra fiksuojamos karšto vandens katilas dirba nuo 2012 m. |

3.2. **Pirkimo objekto aprašymas:**

3.2.1. VNV DAĮ esančių elektros energijos ir šilumos gamybos įrenginių ir jų priklausinių techninės profilaktikos ir remonto paslauga aprašyta Techninės specifikacijos Prieduose Nr. 2 ir 3.

1. **PASLAUGŲ TEIKIMO VIETA, TERMINAI IR TVARKA**
   1. **Paslaugų teikimo vieta** –Vilniaus m. Nuotekų valyklos dumblo apdorojimo įrenginiai (VNV DAĮ), Titnago g. 74, Vilnius.
   2. **Paslaugų vykdymo tvarka** –Paslaugų teikėjas Paslaugas pradeda teikti nuo Sutarties įsigaliojimo dienos.
   3. **Sutarties trukmė** – 5 (penki) mėnesiai bet ne ilgiau kaip iki bus baigtos naujai paskelbto pirkimo procedūros ir sudaryta viešojo pirkimo sutartis. Apie sutarties pabaigą Paslaugų gavėjas informuos Paslaugų teikėją atskiru pranešimu.
   4. Paslaugų teikėjas prieš pradėdamas vykdyti sutartinius įsipareigojimus pasirašo su Paslaugų gavėju atsakomybės ribų aktus.
   5. Paslaugų teikėjas užtikrina, kad Paslauga bus teikiama 24 valandas per parą, 7 dienas per savaitę, tuo pačiu garantuodamas, kad technologinis procesas vyks nenutrūkstamai.
   6. Įvykus gedimui ar avarijai, Paslaugų teikėjas informuojamas telefonu ir el. paštu. Gavęs pranešimą, Paslaugų teikėjas arba jo atstovas, ne vėliau kaip per 4 valandas (šis terminas gali būti pratęstas bet neilgiau kaip iki 12 val.) privalo atvykti į Vilniaus miesto nuotekų valyklą, įvertinti situaciją ir organizuoti remonto paslaugas.
   7. Užsakymai teikiami užpildant paslaugų užsakymo formą (Techninės specifikacijos Priedas Nr. 5), kurioje Paslaugų teikėjas turės nurodyti atliekamų paslaugų apimtis, paslaugų atlikimo pradžią ir pabaigą. Paslaugų atlikimo pradžioje Paslaugų gavėjas Paslaugų teikėjui išrašys „Paskyrą darbams“ (Techninės specifikacijos Priedas Nr. 4). Jei įrenginys po planinės techninės profilaktikos (TP) ar neplaninio remonto neišdirbo nustatyto valandų skaičiaus iki kitos planinės (TP), Paslaugų teikėjas atlieka garantinį remontą, kuriam išduodama garantinio remonto (GR) paskyra. Garantinį remontą Paslaugų teikėjas atlieka neatlygintinai.
   8. Paslaugų teikėjas remonto paslaugas atlieka tik gavęs „Paskyrą darbams“ (Techninės specifikacijos Priedas Nr. 4).

**5. PASLAUGŲ KOKYBĖ IR TRŪKUMŲ ŠALINIMAS**

* 1. Nekokybiškos ar užsakymo neatitinkančios Paslaugos turi būti ištaisytos nuo Paslaugų gavėjo rašytinio reikalavimo dėl trūkumų šalinimo pateikimo dienos:
     1. Kai Paslaugų trūkumai neesminiai (kai trūkumai neįtakoja įrenginio darbo arba trūkumo daroma įtaka nemažina įrenginio našumo daugiau kaip 10%) – ne vėliau kaip per 20 darbo dienų;
     2. kai Paslaugų trūkumai esminiai (kai trūkumai smarkiai įtakoja įrenginio darbą, jis negali dirbti arba įrenginio darbo našumas krenta daugiau kaip 10%) – nedelsiant, bet neilgiau kaip per 2 k. d.

**6. SUTARTIES VYKDYMO METU PATEIKIAMA DOKUMENTACIJA**

6.1. Paslaugos teikėjas Paslaugų gavėjui privalo pateikti naujai perkamų dalių ir medžiagų (prekių) techninės dokumentacijos kopijas Lietuvių kalba, jei nėra galimybės dokumentacijos pateikti originalios tai turi būti atliktas vertimas į Lietuvių kalbą.

1. **PASLAUGŲ GAVĖJO IR PASLAUGŲ TEIKĖJO ĮSIPAREIGOJIMAI**

7.1. **Paslaugų gavėjo įsipareigojimai:**

7.1.1. Bendradarbiauti su Paslaugų teikėju teikiant reikalingą informaciją užsakymų ir (ar) Sutarties vykdymo metu.

7.1.2. Priimti iš Paslaugų teikėjo jo kokybiškai suteiktas Paslaugas, atitinkančių teisės aktų ir užsakyme ir (ar) Sutartyje numatytų Paslaugų reikalavimus, ir tinkamai bei laiku atsiskaityti su Paslaugų teikėju Sutartyje numatytomis sąlygomis.

7.1.3. Sutarties galiojimo laikotarpiu Paslaugų gavėjas Paslaugų teikėjui galės suteikti naudotis nuomos pagrindais gamybines, buitines, sandėliavimo patalpas pagal rinkoje galiojančius (-ias) įkainius/kainas (įkainiai/kaina žemiau lentelėje pateikiami pagal 2021-07-12 Oberhous apžvalgos duomenimis). Jeigu Paslaugų teikėjas pageidaus nuomos pagrindais pasinaudoti nurodytomis patalpomis, tarp Paslaugų teikėjo ir Paslaugų gavėjo papildomai bus sudaroma nuomos sutartis.

|  |  |  |  |
| --- | --- | --- | --- |
| **Eil. Nr.** | **Pavadinimas** | **Adresas** | **Mėnesinis nuomos įkainis, EUR be PVM**  **už 1 m2** |
| **1.** | Administracinės patalpos | Titnago g. 74 | Nuo 4,20 iki 6,50 vidutiniškai – 5,35 |
| **2.** | Sandėliavimo patalpos | Titnago g. 74 | Nuo 3,90 iki 5,00 vidutiniškai – 4,45 |
| **3.** | Gamybinės patalpos | Titnago g. 74 | Nuo 1,60 iki 3,30 vidutiniškai – 2,45 |

7.1.4. Paslaugų gavėjas gali Paslaugų teikėjui laikinam naudojimui Vilniaus miesto nuotekų valykloje suteikti elektros energiją, vandenį, šildymą, už juos apmokant (pagal Paslaugų gavėjo mokamus įkainius) nuomos sutartyje nurodytomis sąlygomis pagal dirbtas dirbančių darbuotojų dienas.

7.2. **Paslaugų teikėjo įsipareigojimai:**

7.2.1. Teikti Paslaugas profesionaliai, kokybiškai ir laiku, vadovaujantis užsakyme (-uose), Sutartyje nustatyta tvarka, Lietuvos Respublikoje galiojančiais įstatymais ir kitais teisės aktais reglamentuojančiais Paslaugų teikimą.

1. **PAPILDOMA INFORMACIJA**

8.1. Paslaugų teikėjas turi laikytis Paslaugų gavėjo patvirtinto Klientų aptarnavimo standarto reikalavimų, kuris viešai paskelbtas <http://www.vv.lt/lt/partneriams>.

**9. PRIEDAI**

Priedas Nr. 1. Vilniaus miesto nuotekų valyklos dumblo apdorojimo įrenginiuose esančių elektros energijos ir šilumos gamybos įrengimų techninės priežiūros ir remonto paslaugų apimtys.

Priedas Nr. 2. Įrengimų techninės priežiūros ir remonto paslaugų aprašymai.

Priedas Nr. 3. Kogeneracinių įrenginių techninės priežiūros planas.

Priedas Nr. 4. Paskyros darbams forma.

Priedas Nr. 5. Užsakymo forma.